Amintirea de sine "Amintirea de sine este de departe cel mai important concept transmis pe Pământ A fi sau a nu fi prezent, aceasta este întrebarea " Robert Burton Principiul central din a Patra Cale este acela că nimeni nu este în mod automat conştient de sine, nimeni nu îşi ‘aminteşte’ de el însuşi Faptul aparent simplu de a fi conştient de propria existenţă rămâne neobservat Chiar şi atunci când unui om i se spune despre acest lucru şi încearcă sincer să fie mai conştient, în curând uită să-şi amintească să o facă, să fie prezent la propria existenţă Conştienţa lui adoarme fără a-şi da seama şi totul merge mai departe ca şi înainte, într-o stare de conştienţă diminuată şi de atenţe necontrolată Desigur, oricine este conştient de propria existenţă într-o anumită măsură, dar aceasta este puţin comparat cu ce este posibil printr-un efort conştient În cea mai mare parte, considerăm că se întâmplă de la sine să fim conştienţi de existenţa noastră Nimeni nu-şi aminteşte de propria existenţă ca un scop în sine Din contră, fiecare uită de el însuşi, pierzându-se în preocuparea imediată, oamenii cu care este împreună, necazurile pe care le are, planurile pe care şi le face ş a m d A-ţi aminti de tine însuţi înseamnă să-ţi divizezi atenţia intenţionat şi să fii conştient de tine însuţi şi de mediul înconjurător Prin atenţia divizată a amintirii de sine devii conştient de ce observi în moment, în timp ce rămâi conştient de tine însuţi ca observator De exemplu, chiar acum este posibil să fii conştient de aceste cuvinte din pagină în timp ce eşti conştient şi de tine însuţi citindu-le Sună simplu, totuşi această dublă conştienţă, această atenţie divizată, nu se întâmplă niciodată de la sine Necesită efort conştient în fiecare moment Fără efort, conştienţa alunecă mereu înapoi către obişnuita atenţie, cu o singură direcţie Atenţia divizată este principala caracteristică a unei stări mai înalte de conştienţă, numită a treia stare, iar efortul de a diviza atenţia prin amintirea de sine reprezintă un mod de a induce a treia stare Această încercare de a atinge a treia stare este principala metodă predată într-o şcoală de a Patra Cale Orice altceva legat de şcoală gravitează în jurul disciplinei de a învăţa să-ţi aminteşti de tine însuţi, de a fi prezent în mod conştient la fiecare moment al fiecărei activităţi din cursul zilei Cum să practici amintirea de sine Iată un mod de a practica şi verifica atenţia divizată a amintirii de sine: în timp ce mergi printr-o clădire sau pe stradă, în timp ce vorbeşti cu ceilalţi, când mănânci, când te îmbraci şi când te îndrepţi către locul de muncă zilnic, încearcă să vezi ceea ce este chiar în faţa ta Încearcă să observi detaliile În acelaşi timp, încearcă să fii conştient de tine însuţi făcând acest efort Cu alte cuvinte, să fii conştient de faptul că încerci să-ţi divizezi atenţia Apoi observă cum prezenţa atenţiei divizate alunecă imperceptibil departe, pe măsură ce eşti absorbit de asocieri mentale, de o stare de reverie, de retrospecţie sau planificare - ceea ce a Patra Cale numeşte imaginaţie Când, brusc, ‘te întorci’ la claritatea divizării atenţiei, vei vedea că amintirea de sine reprezintă cheia pentru a fi mai conştient Amintirea de sine este delicată şi simplă, totuşi greu de susţinut deoarece necesită un efort conştient Aşa cum spunea autorul german Goethe, “Cel mai dificil lucru, şi care pare cel mai uşor este: să fii prezent la ceea ce se află în faţa ta" Reflecţii asupra amintirii de sine Nimeni dintre voi nu a observat cel mai important lucru pe care l-am subliniat, ca să spun aşa, nimeni dintre voi nu a observat că nu vă amintiţi de voi înşivă… Amintiţi-vă de voi mereu şi oriunde //George Gurdjieff Amintirea de sine reprezintă începutul şi miezul sistemului precum şi cel mai important lucru de înţeles Nu o poţi descrie ca fiind o acţiune intelectuală sau o idee intelectuală Trebuie să începi prin a studia ce înseamnă intelectual amintirea de sine dar, de fapt, nu este un efort intelectual, ci este un moment de voinţă // Peter Ouspensky Legat de amintirea de sine sau practica divizării atenţiei, deşi prima licărire a ei poate părea extrem de simplă, uşoară şi evidentă, în realitate necesită o reconstruire completă a întregii vieţi şi a perspectivei despre sine cât şi despre ceilalţi… Practica amintirii de sine este legată de încercarea de a produce un anumit fenomen, naşterea conştienţei în tine însuţi // Rodney Collin Amintirea de sine este îşi este propria recompensă Este un proces invizibil, nesenzaţional, nemuritor De fiecare dată când îţi aminteşti de tine însuţi, produci o scânteie de veşnicie care nu piere Suntem nesăbuiţi atunci când preţuim tangibilul mai presus de intangibil Amintirea de sine trebuie să reînceapă fără oprire de-a lungul vieţii tale Ce înseamnă termenul de amintire de sine? Înseamnă că sinele tău adormit îşi aminteşte să fie treaz // Robert Burton Prezentul este singura realitate de care un om poate fi cu adevărat deposedat // Marc Aureliu Este îndeajuns să fii atent la ceea ce este în faţa ochilor tăi, deci, să fii prezent // Dante Alighieri Când mănânci, mergi sau călătoreşti, fii acolo unde eşti, altfel vei pierde cea mai mare parte din viaţa ta // Buddha Capul şi picioarele omului sunt rareori în acelaşi loc în acelaşi timp // Elizabeta I Omului îi lipseşte înţelegerea cum să cunoască prezentul // Blaise Pascal Recunoaşte ceea ce este în faţa ta iar ceea ce este ascuns îţi va fi dezvăluit // Evanghelia după Toma Binecuvântată este viaţa în care nu există trecut, nici viitor, în care totul aparţine prezentului // Francesco Petrarca